ജോജുവിന്റെ സോഷ്യല്മീഡിയ അക്കൗണ്ടുകള് കാണാനില്ല നടന് ജോജു ജോര്ജ്ജിന്റെ സോഷ്യല് മീഡിയ അക്കൗണ്ടുകള് കാണാനില്ല . താരം ഏറെ സജീവമായിരുന്ന ഫേസ്ബുക്ക്, ഇന്സ്റ്റഗ്രാം അക്കൗണ്ടുകളാണ് അപ്രത്യക്ഷമായത്. ഇന്ധനവില വര്ധനവിനെതിരെ കോണ്ഗ്രസ് സംഘടിപ്പിച്ച ഉപരോധ സമരത്തിനെതിരെ കഴിഞ്ഞ ദിവസം ജോജു രൂക്ഷഭാഷയില് രംഗത്തെത്തിയിരുന്നു. പ്രതിഷേധത്തിന്റെ പശ്ചാത്തലത്തില് താരത്തിന്റെ സോഷ്യല്മീഡിയ കമന്റ് ബോക്സില് പിന്തുണച്ചും അനുകൂലിച്ചും നിരവധി പേര് അഭിപ്രായം അറിയിച്ചിരുന്നു. ഇതിന് പിന്നാലെയാണ് അക്കൗണ്ടുകളും അപ്രത്യക്ഷമായത്. സംഭവത്തില് ജോജു ജോര്ജ്ജിനെ പിന്തുണക്കുന്ന നിലപാടാണ് താരസംഘടനയായ എഎംഎംഎ സ്വീകരിച്ചത്. സമരം ചെയ്യാനുള്ള സ്വാതന്ത്ര്യം രാഷ്ട്രീയ പാര്ട്ടികള്ക്ക് ഉണ്ടെങ്കില് അതിനെ ചോദ്യം ചെയ്യാനുള്ള സ്വാതന്ത്ര്യം ജനങ്ങള്ക്കും ഉണ്ടെന്നാണ് എഎംഎംഎയുടെ നിലപാട്. ജോജുവിനെതിരെ കോണ്ഗ്രസ് പ്രവര്ത്തകര് നടത്തുന്ന ആരോപണം അടിസ്ഥാനരഹിതമാണെന്നും എഎംഎംഎ വിലയിരുത്തി. ഷിനോജ്